
     [image: image1.jpg]


                                      

	ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΕΥΒΟΙΑΣ

	ΔΗΜΟΣ ΙΣΤΙΑΙΑΣ-ΑΙΔΗΨΟΥ

	ΙΣΤΙΑΙΑ 34200

	

	ΤΗΛ: 2226350050

	.Fax: 2226053540

E-mail: voulavasiliou@gmail.com

Website: www.dimosistiaias.gr




                                           A Π Ο Σ Π Α Σ Μ Α

Από το  30o πρακτικό της συνεδρίασης της Οικονομικής Επιτροπής του Δήμου Ιστιαίας – Αιδηψού που έγινε στις 8 Αυγούστου 2016.

             Aριθμός Απόφασης : 172/2016

           ΘΕΜΑ:« Περί κατάρτισης όρων διενέργειας προφορικού πλειοδοτικού διαγωνισμού και καθορισμός χώρων για την εμποροπανήγυρη Ιστιαίας  που θα διεξαχθεί από 1/9/2016 έως 7/9/2016».
            Στην Ιστιαία και στο Δημαρχιακό Κατάστημα στις 8 του μηνός Αυγούστου του έτους 2016 ημέρα Δευτέρα και ώρα 08.30, συνήλθε σε δημόσια συνεδρίαση η Οικονομική Επιτροπή του Δήμου Ιστιαίας - Αιδηψού, μετά από την υπ’ αριθμό 9982/04.08.2016 πρόσκληση των μελών της από την Πρόεδρο-Δήμαρχο Κα Ελένη Ευσταθίου , σύμφωνα με το άρθρο 75 του Ν. 3852/2010 και αφού διαπιστώθηκε ότι υπάρχει νόμιμη απαρτία γιατί σε σύνολο επτά (7) μελών της Οικονομικής Επιτροπής ήταν παρόντα πέντε (5), ήτοι:

               ΠΑΡΟΝΤΕΣ


    
         ΑΠΟΝΤΕΣ

          Ευσταθίου Ελένη-Δήμαρχος-Πρόεδρος             Καψοράχης Χρήστος

          Παπαϊωάννου Μαρία-Μυρτώ                           Ζουπανιώτης Δημήτριος

          Σελίμης Κων/νος                                        

          Τσάντζαλος Αθανάσιος                                 οι οποίοι δεν προσήλθαν

          Βογιατζής Κυριάκος                                     αν και κλήθηκαν νόμιμα

           Το αναπληρωματικό μέλος κ. Τσάντζαλος Αθανάσιος αντικατέστησε τον κ. Χριστοφάκη Εμμανουήλ.

          Το αναπληρωματικό μέλος κ. Βογιατζής Κυριάκος αντικατέστησε τον κ. Πετσή Ηλία.

          Η κ. Παπαϊωάννου Μαρία-Μυρτώ απoχώρησε κατά τη διάρκεια της συζήτησης του 1ου θέματος της ημερήσιας διάταξης χωρίς να ψηφίσει.
          Στην συνεδρίαση ήταν παρούσα ως Ειδικός Γραμματέας, η υπάλληλος του Δήμου Κα Σταυρούλα Βασιλείου, για την τήρηση των πρακτικών της συνεδρίασης.

                   Η Πρόεδρος κήρυξε την έναρξη της συνεδρίασης και εισηγούμενη το (3ο) θέμα  της ημερήσιας διάταξης ανέφερε ότι : 

          Σύμφωνα με τις διατάξεις των άρθρων 103 και 192 του Ν.3463/06(ΔΚΚ) καθώς και τις διατάξεις του Π.Δ.270/81 πρέπει να καταρτίσουμε τους όρους του προφορικού πλειοδοτικού διαγωνισμού της εμποροπανήγυρης Ιστιαίας που θα γίνει από 1/9/2016 έως 7/9/2016.

          Οι όροι θα αναφέρονται κυρίως στα εξής:

          Α) Την ημερομηνία και το χώρο διεξαγωγής του πλειοδοτικού διαγωνισμού.
          Β) Στις τιμές των παραγκών.
          Γ) Τυχόν εκπτώσεις στους εμπόρους που διατηρούν καταστήματα στο Δήμο Ιστιαίας-Αιδηψού.

          Η Οικονομική Επιτροπή μετά από διαλογική συζήτηση αφού έλαβε υπόψη την εισήγηση της Προέδρου ,τις διατάξεις των άρθρων 103 και 192 του Ν.3463/06(Δ.Κ.Κ.),τις διατάξεις του Π.Δ.270/81 και τις διατάξεις του Ν. 3852/2010 ΄΄Νέα Αρχιτεκτονική της Αυτοδιοίκησης και της Αποκεντρωμένης Διοίκησης-Πρόγραμμα Καλλικράτης΄΄.

                          ΑΠΟΦΑΣΙΖΕΙ  ΟΜΟΦΩΝΑ

     Καταρτίζει τους όρους του προφορικού πλειοδοτικού διαγωνισμού της εμποροπανήγυρης Ιστιαίας που θα διεξαχθεί από 1/9/2016 έως 7/9/2016 ως κατωτέρω.

1. Ο διαγωνισμός θα είναι προφορικός πλειοδοτικός και θα γίνει α) στο Δημοτικό Κατάστημα στις  17/8/2016 ημέρα Τετάρτη και ώρα 12.30 μ.μ. για τις ψησταριές και  β) 31/8/2016 και ώρα 17.00μ.μ. στο χώρο της εμποροπανήγυρης για τους υπόλοιπους χώρους.
2. Οι τιμές θα είναι οι εξής : 
1. ΤΙΜΕΣ ΨΗΣΤΑΡΙΩΝ
Κατηγορία Α- 2.200,00€    

Κατηγορία Β – 2.000,00€

Κατηγορία Γ - 1.900,00€

Κατηγορία Δ -1.000,00€        

Κατηγορία Ε-  800,00€
Κατηγορία Z-400,00€
Κατηγορία H- 1.000,00€

Κατηγορία  Θ -800,00€

Κατηγορία  Ι -1.000,00€
Οι διαστάσεις των ψησταριών Κατηγορίας Α,Β,Γ,Δ,Ε,Η,Θ,Ι θα είναι 12μχ12μ και της κατηγορίας Ζ 6μχ12μ. 

2. ΤΙΜΕΣ  ΠΑΡΑΓΚΩΝ

Κατηγορία Α΄   - 350,00€                           Κατηγορία  Β΄ - 320,00€

Οι διαστάσεις των παραγκών Α΄ και Β΄ κατηγορίας θα είναι 3μ. Χ 3,5μ.

Οι τιμές  για τα ράντζα θα είναι 150,00€ τα οποία θα χαραχθούν στον νέο ασφαλτοστρωμένο δρόμο και θα είναι διαστάσεων 2,5μ.Χ2μ.

3. ΤΙΜΕΣ ΠΑΡΑΓΚΩΝ ΠΩΛΗΣΗΣ ΧΑΛΒΑ

2 Νούμερα (παραπήγματα) -  1.500,00 ευρώ

3 Νούμερα (παραπήγματα) -   2.000,00 ευρώ

ΤΙΜΕΣ ΠΑΡΑΓΚΩΝ FAST FOOD
Κατηγορία Α΄= 700,00 ευρώ

Κατηγορία Β΄= 500,00 ευρώ.

ΤΙΜΕΣ ΘΕΣΕΩΝ ΜΙΚΡΟΠΩΛΗΤΩΝ

150,00 ευρώ η θέση.
ΧΩΡΟΣ ΠΩΛΗΣΗΣ ΠΑΡΑΓΩΓΙΚΩΝ ΠΡΟΪΟΝΤΩΝ

Ο χώρος που θα δοθεί για πώληση παραγωγικών προϊόντων θα υποδειχθεί από την επιτροπή εμποροπανήγυρης
ΧΩΡΟΣ ΕΚΘΕΣΗΣ ΒΙΒΛΙΟΥ

Η έκθεση-πώληση βιβλίων θα γίνεται σε χώρο των υπαρχουσών παραγκών εκτός της περιπτώσεως που διατεθούν όλες οι παράγκες της εμποροπανήγυρης οπότε η αρμόδια επιτροπή θα υποδείξει συγκεκριμένο χώρο. 

4. Καθορίζεται έκπτωση 20% επί της τιμής των παραγκών για τους εμπόρους που διατηρούν κατάστημα στο Δήμο Ιστιαίας-Αιδηψού, σε πολύτεκνους και σε άτομα με ειδικές ανάγκες, μετά την κατάθεση των νόμιμων δικαιολογητικών στην Επιτροπή Διαγωνισμού.
     Το δικαίωμα της έκπτωσης δεν ισχύει για τις ψησταριές και επιπλέον γι’ αυτούς που διατηρούν καταστήματα στο Δήμο μας θα προσκομίζεται και Δημοτική Φορολογική Ενημερότητα.

5. Το ποσό του πλειοδοτικού διαγωνισμού κατατίθεται την ίδια στιγμή , διαφορετικά κατοχυρώνεται στον προηγούμενο πλειοδότη.   
6. Δικαιολογητικά συμμετοχής :

Α) απόδειξη ταμειακής μηχανής

Β) πρόσφατη βεβαίωση έναρξης επιτηδεύματος από την αρμόδια ΔΟΥ.

Γ) πρόσφατη βεβαίωση έναρξης επιτηδεύματος από την αρμόδια ΔΟΥ για συμμετοχή στην εμποροπανήγυρη (για ψησταριές)

Δ) Βεβαίωση μη οφειλής (Δημοτική Ενημερότητα) του Δήμου Ιστιαίας-Αιδηψού (άερθρο 285 Δ.Κ.Κ.)
Ε) Βεβαίωση περί έγγραφης στο αρμόδιο Επιμελητήριο για τους εμπόρους

ΣΤ) Αντίγραφο άδειας εμπορικής δραστηριότητας

Ζ) Πιστοποιητικό υγείας (σε περίπτωση διάθεσης εδώδιμων προϊόντων)
                Η απόφαση αυτή έλαβε αύξοντα αριθμό 172/2016.

             Συντάχθηκε το παρόν πρακτικό και υπογράφεται ως κατωτέρω.

                Η ΠΡΟΕΔΡΟΣ                                             ΤΑ ΜΕΛΗ

              Ευσταθίου Ελένη                                       Σελίμης Κων/νος

                                                                                Τσάντζαλος Αθανάσιος

               Ακριβές αντίγραφο


        Βογιατζής Κυριάκος


   Ιστιαία 08 - 08  - 2016                                   

                 Η Πρόεδρος της                                         

            Οικονομικής Επιτροπής                                    

          Ιστιαίας-Αιδηψού

            Ευσταθίου Ελένη


